DOD ดีดแรง 6% รับข่าว “อย.” คืนไลเซ่นส์นำเข้าเมล็ดพันธุ์ “กัญชง”
DOD ดีดแรง 6% รับข่าว "อย." คืนไลเซ่นส์นำเข้าเมล็ดพันธุ์ "กัญชง"
18 พ.ค. 2564

ผู้สื่อข่าวรายงานว่า ราคาหุ้น บริษัท ดีโอดี ไบโอเทค จำกัด (มหาชน) หรือ DOD ณ เวลา 10.02 น. อยู่ที่ระดับ 13.50 บาท บวก 0.80 บาท หรือ 6.30% สูงสุดที่ระดับ 13.80 บาท ต่ำสุดที่ระดับ 13.40 บาท ด้วยมูลค่าการซื้อขาย 50.72 ล้านบาท

โดยราคาหุ้น DOD ปรับตัวขึ้นแรงวันนี้ รับข่าวสำนักงานคณะกรรมการอาหารและยา (อย.) คืนใบอนุญาตเข้าเมล็ดพันธุ์กัญชง โดยมีเงื่อนไขเพิ่มเติมในใบอนุญาตดังนี้
“ในการนำเข้าแต่ละครั้ง ต้องได้รับใบอนุญาตนำเข้าแต่ละครั้ง ซึ่งกัญชง (Import Authorization Narcotic Drugs) ตาม Form NAR.5 (HEMP)-1 ทุกครั้งที่นำเข้า ตามข้อ 19 ของกฎกระทรวงการขออนุญาตและการอนุญาตผลิต นำเข้า ส่งออก จำหน่าย หรือมีไว้ครอบครอง ซึ่งยาเสพติดให้โทษในประเภท 5 เฉพาะ กัญชง (Hemp) พ.ศ. 2563”
อย่างไรก็ตาม ใบอนุญาตฉบับนี้มีผลตั้งแต่วันที่ 25 กุมภาพันธ์ พ.ศ. 2564 โดยเป็นการปรับปรุงแบบฟอร์มและข้อมูลในใบอนุญาต ชบ 1/2564 (น) ลงวันที่ 25กุมภาพันธ์ พ.ศ. 2564 ให้เป็นปัจจุบัน